**Pop'r Kreativci**

V okviru Unescovega projekta "Kreativci" smo z učenci 1. razreda izvajali ustvarjalne dejavnosti, s katerimi smo popestrili šolski hodnik in učilnico. Sledili smo letnim časom, pri tem pa se osredotočali na trajnostno ustvarjanje in uporabljali predvsem odpadni material. Cilj projekta je bil spodbujati ustvarjalnost, ekološko ozaveščenost ter sodelovanje med učenci. Projekt je potekal od oktobra do marca, z dejavnostmi pa bomo nadaljevali do konca šolskega leta in jih prilagajali letnim časom:

**Jesen:**

* Izdelava jesenske dekoracije iz suhega listja, storžev in vejic.
* Oblikovanje buč iz papirja in kartona.
* Poustvarjanje po pravljici Zrcalce

**Zima:**

* Okrasitev hodnika z zimskimi motivi (zimska vas, novoletni okraski).
* Izdelava voščilnic iz recikliranega papirja.
* Izdelava kamina, šivanje okraskov iz filca.

**Pomlad:**

* Oblikovanje cvetlic.
* Ustvarjanje metuljev iz odpadnega blaga in barvnega papirja.
* Izdelava ptičkov in gnezd iz naravnih in recikliranih materialov.

**Poletje:**

* Izdelava morskih motivov iz papirja in odpadne plastike.
* Slikanje na karton in ustvarjanje skupinske "morske slike".

**Cilji projekta**

Projekt je bil zasnovan z naslednjimi cilji:

* Spodbujanje trajnostnega razmišljanja pri najmlajših.
* Razvoj ustvarjalnosti in ročnih spretnosti.
* Krepitev ekološke zavesti pri otrocih.
* Polepšanje šolskega prostora s kreativnimi izdelki.
* Sodelovalno učenje in krepitev socialnih veščin pri skupinskem delu.

Zastavljeni cilji so bili pri učencih doseženi. Skozi ustvarjanje so spoznali pomen ponovne uporabe materialov in na igriv način razvijali estetsko občutje.

Njihovi izdelki so popestrili šolske prostore in pritegnili pozornost drugih učencev, učiteljev ter staršev. Otroci so bili ponosni na svoje delo, kar je prispevalo k njihovi samozavesti in motivaciji za nadaljnje ustvarjanje.

 Zapisala: Marjana Povše